1774 йисуз Гавдишандин патав Эмир Гьемзедин, Казанищедин Эмир Мегьамедан, къазикъумухви Метьамедхандин кIеретIринни Фетели хандин кьушундин арада чIехи ягъ-ягъунар кьиле фенай. И дяведа Фетели хан кIаник акатна, Сальяндиз катнай. Эмир Гьемзедин кьушунди Гавдишандиз мукьва хуьрер, гьакIни Манкъулидхуьр чукIурна, Къуба шегьер кьунай. 1820 йисуз 1-й Гавдишан пеле лезгийрин кIеретIри генерал Ермолован кьушундин аксина женг чIугунай. Ина лезгийри урус аскерар кьулухъ чIугуниз мажбурнай. 1823 йисуз генерал Ермолова Къуба аялатдин лезгийриз кьвед лагьай гъилера басрух гайила, Абдурагьман кьиле авазх манкъулидхуьруьнвияр абурун кура кьегьалвилелди акъвазнай. Кьакьан кьваларилай урусрин жидайрал хкадарна гьелек хьайи кьегьалрикай гуьгъуьнлай халкьди риваятар, кьисаяр, манияр туькIуьрнай. 1918 йисуз Къубадин Дигагь хуьре эрмени дашнакрин кура Манкъулидхуьруьн юзбаш Гьасан бегди 100 касдикай туькIуьрнавай кIеретIни акъвазнай. А ягъунра абурукай са шумуд кас кьенай.